**OBRAZLOŽENJE FINANCIJSKOG PLANA HRVATSKIH VODA ZA 2024. GODINU I PROJEKCIJA PLANA ZA 2025. I 2026. GODINU**

 **UVOD**

Hrvatske vode imaju status izvanproračunskog korisnika državnog proračuna i upisane su u Registar proračunskih i izvanproračunskih korisnika pod RKP brojem 38085. Pravilnikom o proračunskom računovodstvu i računskom planu (Narodne novine, br. 124/14, 115/15,  87/16, 3/18, 126/19 i 108/20) utvrđeni su kriteriji prema kojima se odredbe tog Pravilnika odnose i na izvanproračunske korisnike koji nisu trgovačka društva, a isto se odnosi na Hrvatske vode.

Sukladno odredbama Zakona o proračunu (Narodne novine, broj 144/21) te Uputi Ministarstva financija za izradu prijedloga državnog proračuna Republike Hrvatske za razdoblje 2024.-2026. i Uputi resornog ministarstva (Ministarstvo gospodarstva i održivog razvoja) proračunskim i izvanproračunskim korisnicima razdjela 077 za izradu i dostavu prijedloga financijskih planova za razdoblje 2024.-2026.koje sadrže limite ukupnih rashoda po razdjelima organizacijske klasifikacije za navedeno trogodišnje razdoblje, način izrade te rokove za izradu državnog proračuna, Financijski planovi izvanproračunskih korisnika izrađuju se i donose na način i po postupku propisanom Zakonom o proračunu, odnosno propisima koji reguliraju njegovu djelatnost. Stoga Hrvatske vode izrađuju Financijski plan sukladno odredbama Zakona o proračunu.

Prijedlog financijskog plana Hrvatskih voda za 2024. i projekcije plana za 2025. i 2026. godinu sačinjen je na temelju procjene realizacije izvornih prihoda - vodnih naknada, odobrenih kapitalnih i tekućih transfera iz Državnog proračuna sa razdjela Ministarstva gospodarstva i održivog razvoja, Ministarstva poljoprivrede i Ministarstva regionalnog razvoja i fondova EU te mogućih ostalih prihoda i zaduživanja za investicijske i ostale aktivnosti.

 **PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| PRIHODI POSLOVANJA | 739.932.074 | 877.730.429 | 792.313.571 | 825.025.455 | 488.417.601 | 90,3 |
| PRIHODI OD PRODAJE NEFINANCIJSKE IMOVINE | 3.452 | 13.273 | 1.040.873 | 13.273 | 13.273 | 7842,0 |
| **UKUPNI PRIHODI** | **739.935.526** | **877.743.702** | **793.354.444** | **825.038.728** | **488.430.874** | **90,4** |

U odnosu na Plan za 2023. godinu, predloženi Financijski plan ukupnih prihoda za 2024. godinu u ukupnom iznosu od 793.354.444 EUR manji je za 9,61%, odnosno za 84.389.258 i to s osnova kapitalnih i tekućih pomoći temeljem prijenosa EU sredstava te kapitalnih donacija od pravnih i fizičkih osoba izvan općeg proračuna. Planirane projekcije za 2025. godinu povećavaju se za 31.684.284 EUR, odnosno za 3,99% u odnosu na 2024. godinu i iznose 825.038.728 EUR, a za 2026. godinu se smanjuju za 40,80% u odnosu na 2025. godinu odnosno za 336.607.854 EUR i iznose 488.430.874 EUR. Smanjenje je prvenstveno iz razloga predviđenog povlačenja sredstava za projekte financirane sredstvima iz EU fondova. Naime, projekti koji će se financirati iz novog operativnog programa 2021.-2027. više se ne planiraju izvršavati kroz Financijski plan Hrvatskih voda, budući da Hrvatske vode za ovaj program više nemaju ulogu posredničkog tijela razine 2, već će se novi projekti provoditi u SAFU. Stoga se kapitalne pomoći temeljem prijenosa EU sredstava odnose samo na dovršetak projekata sufinanciranih bespovratnim sredstvima iz OPKK 2014.-2020. prioritetna os 5b1, na predviđene fazirane projekte iz područja zaštite od štetnog djelovanja voda u novi operativni program VFO 21.-27. te povlačenja bespovratnih sredstava iz Mehanizma za oporavak i otpornost za projekte iz programa investicijskih aktivnosti zaštite od štetnog djelovanja voda, vodoopskrbe, zaštite voda i mora od zagađivanja.

Zakonom o financiranju vodnog gospodarstva utvrđeni su izvori sredstava za financiranje vodnog gospodarstva; vodne naknade, državni proračun, proračun jedinica lokalnih i/ili područnih (regionalnih) samouprava i ostali izvori.

U strukturi predloženih prihoda za 2024. godinu izvorni prihodi (vodne naknade) – Prihodi po posebnim propisima čine udio od 36,31%, prihodi iz Državnog proračuna 58,05%, a svi ostali prihodi 5,64%.

U strukturi planiranih prihoda poslovanja za 2024. godinu u ukupnom iznosu od 792.313.571 EUR iznos od 464.622.869 EUR predstavlja pomoći iz inozemstva (darovnice) i od subjekata unutar općeg proračuna, odnosno 58,64% koji se planiraju ostvariti temeljem kapitalnih i tekućih pomoći s razdjela Ministarstva gospodarstva i održivog razvoja, razdjela Ministarstva regionalnog razvoja i fondova Europske unije, razdjela Ministarstva poljoprivrede, kapitalnih i tekućih pomoći temeljem prijenosa EU sredstava, kapitalnih pomoći iz proračuna jedinica lokalne uprave i tekućih pomoći od međunarodnih organizacija. U projekcijama za 2025. godinu ovi prihodi planiraju se iznosima od 494.682.556 EUR što čini 106,47% plana 2024. godine, i za 2026. godinu 215.806.970 EUR što čini 43,63% plana za 2025. godinu.

Od ukupno planiranog iznosa u 2024. godini na ovoj stavci prihoda, iznos od 989.954 EUR odnosi se na tekuće pomoći od međunarodnih organizacija za EU projekte Drava Life i Interreg. Tekuće pomoći iz državnog proračuna planiraju se u iznosu od 1.327.000 EUR (razdjel Ministarstva poljoprivrede)za uređenje kanala za potrebe opskrbe vodom ribnjaka.  Planirani iznos od 216.787.421 EUR odnosi se na pomoći proračunu iz drugih proračuna, kapitalne pomoći s razdjela resornog ministarstva 213.757.421 EUR, od čega se iznos od 211.885.476 EUR odnosi na sredstava učešća Državnog  proračuna - nacionalna komponenta, za provedbu projekata sufinanciranih iz EU fondova. Ostala sredstva namijenjena su za Švicarsko-Hrvatski program vodno-komunalne infrastrukture u iznosu od 1.327.229 EUR i sustav navodnjavanja u iznosu od 250.000 EUR te ostalo 294.716 EUR. Kapitalne pomoći proračunu iz proračuna jedinica lokalne samouprave u 2024. planirane su iznosom od 3.030.000 EUR i to za sufinanciranje projekata iz fondova EU 3.000.000 EUR - nacionalna komponenta i 30.000 EUR za sufinanciranje projekata navodnjavanja. U projekcijama za 2025. godinu ovi prihodi planiraju se iznosima od 86.184.741 EUR što čini 39,76% plana 2024. godine, odnosno za 2026. godinu 23.437.993 EUR što čini 27,20% plana 2025. godine.

Prihodi u obliku pomoći temeljem prijenosa EU sredstava planirani su u 2024. godini iznosom od 245.518.494 EUR, manji su za 31,92% u odnosu na Plan 2023. godine, a odnose se na kapitalne pomoći temeljem prijenosa EU sredstava u iznosu od 237.648.494 EUR s razdjela resornog ministarstva (za projekte vodnokomunalne infrastrukture, iz Mehanizma za oporavak i otpornost 163.775.981 EUR, za projekte obrane od poplava iz programa OPKK 2014-2020 13.363.999 EUR, a kroz Mehanizam za oporavak i otpornost 31.736.014 EUR i iz Programa konkurentnost i kohezija 2021. - 2027. ( VFO 21-27 - poplave) 28.772.500 EUR). Tekuće pomoći temeljem prijenosa EU sredstava u iznosu od 7.870.000 EUR odnose se na tehničku pomoć za pripremu i provedbu projekata sufinanciranih iz sredstava EU u iznosu od 503.000 EUR s razdjela Ministarstva regionalnog razvoja i fondova Europske unije, s razdjela Ministarstva poljoprivrede 3.982.000 EUR iz Fonda za pomorstvo i ribarstvo za uređenje kanala za potrebe opskrbe vodom ribnjaka, te za projekt NATURAVITA 385.000 EUR s razdjela Ministarstva gospodarstva i održivog razvoja, i iznos od 3.000.000 EUR koji se odnosi na Program smanjenja rizika od katastrofa također s razdjela resornog ministarstva iz Mehanizma za oporavak i otpornost.

 Projekcije ovih prihoda za 2025. godinu iznose 406.454.522 EUR i veće su u odnosu na 2024. za 65,55%, dok za 2026. godinu iznose 190.325.684 EUR, odnosno 53,17% manje u odnosu na 2025. godinu. Planiranje ovih prihoda je sukladno procijeni potrebnih iznosa za dovršetak projekata sufinanciranih bespovratnim sredstvima iz NPOO i Programa konkurentnost i kohezija 2021. - 2027. ( VFO 21-27 - poplave).

Prihodi od imovine planiraju se u 2024. godini iznosom od 1.274.139 EUR i prvenstveno predstavljaju prihode od financijske imovine s osnova zateznih kamata, kamata za obročne otplate vodnih naknada i ostalih prihoda od financijske imovine (ukupno 1.007.366 EUR), dok se na prihode od nefinancijske imovine odnosi iznos od 266.773 EUR (prihodi od zakupa javnog vodnog dobra i iznajmljivanja imovine i ostalo). U projekcijama za 2025. i 2026. godinu ovi prihodi planiraju se ostvariti istim iznosom kao i za 2024. godinu.

Prihodi od upravnih i administrativnih pristojbi, pristojbi po posebnim propisima i naknadama u 2024. godini planiraju se iznosom od 293.947.521 EUR, što čini 37,10% ukupnih prihoda poslovanja, a u projekcijama za 2025. i 2026. godinu planiraju se ostvariti iznosom od 288.750.121 EUR, odnosno 255.506.007 EUR. Ovi prihodi prvenstveno se odnose (98%) na prihode koji se planiraju ostvariti s osnova izvornih prihoda, odnosno prihoda od vodnih naknada prema projekcijama za 2024. i 2025. godinu u iznosu od 288.071.907 EUR, a u 2026. godini s iznosom od 254.827.793 EUR. Udjel pojedine naknade u ukupnim izvornim prihodima: naknada za uređenje voda 45,28%, naknada za korištenje voda 38,60%, naknada za zaštitu voda 12,90% i vodni doprinos 3,22%.

U okviru ovih prihoda u 2024. godini iznos od 5.875.614 EUR odnosi se na ostale nespomenute prihode, a isti se planiraju ostvariti kroz prodaju apartmanskog naselja Margarita maris trgovačkog društva Margarita maris d.o.o. kojem su Hrvatske vode 100%-tni vlasnik (5.197.000 EUR) te prihode s osnova refundacije troškova naplate ovrha, sporova i parničnih troškova, troškova programa iz ranijih godina i po konačnim obračunima radova, odluka o povratu po EU projektima i ostalo.

U projekcijama za 2025. i 2026. godinu ovi prihodi  planirani su iznosom od 678.214 EUR.

Prihodi od prodaje proizvoda i roba te pruženih usluga i prihodi od donacija u 2024. godini planiraju se ostvariti iznosom od 32.469.042 EUR, što predstavlja 4,10% ukupnih prihoda poslovanja, dok se u projekcijama za 2025. godinu isti planiraju iznosom od 40.318.639 EUR, odnosno za 2026. godinu iznosom od 15.830.485 EUR.

Ovi prihodi odnose se na prihode od prodaje robe, te na tekuće i kapitalne donacije od pravnih i fizičkih osoba izvan općeg proračuna. Prihodi od prodaje robe i pruženih usluga u iznosu od 1.420.134 EUR odnose se na planiranu prodaju šljunka HAC-u (Hrvatskim autocestama d.o.o.) za gradnju cesta i u 2024. godini planiraju se ostvariti iznosom od 1.327.228 EUR, dok se 92.906 EUR odnosi na prihode od interne kantine. Istim iznosom planiraju se ostvariti i  u projekcijama za 2025. i 2026. godinu.

Kao tekuće donacije u 2024. godini planiran je iznos od 796.337 EUR, a on obuhvaća sufinanciranje zajedničkih aktivnosti sa Hrvatskom elektroprivredom u zaštiti od štetnog djelovanja voda. Ovaj prihod planira se ostvariti i u projekcijama za 2025. i 2026. godinu.

Prihodi od kapitalnih donacija odnose se na udio nacionalne komponente, tj. na sufinanciranje javnih isporučitelja vodnih usluga - investitora u okviru projekata sufinanciranih iz EU fondova i u 2024. godini planiraju se ostvariti iznosom od 30.252.571 EUR, dok su u projekcijama za 2025. i 2026. godinu ovi prihodi planirani iznosom od 38.102.168 EUR, odnosno 13.614.014 EUR.

U Financijskom planu Hrvatskih voda za 2024. godinu prihodi od prodaje nefinancijske imovine planirani su sa 1.040.873 EUR. Iznos se pretežito odnosi na prodaju nekretnina u vlasništvu Hrvatskih voda, a koje su u sklopu apartmanskog naselja „Margarita Maris“ u Svetom Filipu i Jakovu (1.027.600 EUR). Projekcije za 2025. i 2026. godinu planirane su s iznosom od 13.273 EUR.

 **RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| RASHODI POSLOVANJA | 695.313.865 | 838.468.849 | 708.149.306 | 738.404.836 | 417.810.584 | 84,5 |
| RASHODI ZA NABAVU NEFINANCIJSKE IMOVINE | 57.029.435 | 79.738.039 | 120.243.959 | 113.709.345 | 96.740.139 | 150,8 |
| **UKUPNI RASHODI** | **752.343.299** | **918.206.888** | **828.393.265** | **852.114.181** | **514.550.723** | **90,2** |

Ukupni rashodi planirani za 2024. godinu i projekcije za 2025. i 2026. godinu u skladu su s planiranim prihodima. U odnosu na plan 2023. godine ukupni rashodi za 2024. godinu manji su za 9,78% i iznose 828.393.265 EUR, dok projekcije za 2025. godinu iznose 852.114.181 EUR i veće su za 2,86% u odnosu na prijedlog plana za 2024. godinu, a za 2026. godinu iznose 514.550.723 EUR i manji su za 39,71% u odnosu na 2025. godinu.

U strukturi ukupnih rashoda za 2024. godinu rashodi poslovanja čine udjel od 85,48% i iznose 708.149.306 EUR, dok rashodi za nabavu nefinancijske imovine iznose 120.243.959 EUR (14,52%).

Najveći udio u rashodima poslovanja čine Ostali rashodi – u okviru skupine računa 38 i iznose 494.316.592 EUR, a odnose se na kapitalne pomoći iz EU sredstava i kapitalne pomoći trgovačkim društvima u javnom sektoru, odnosno javnim isporučiteljima vodnih usluga vezanih uz sufinanciranje iz programa investicijskih aktivnosti (program 1003), odnosno ulaganja u vodnokomunalnu infrastrukturu.

Dodatno svi rashodi su obrazloženi kroz posebni dio Financijskog plana.

 **UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| UKUPNI PRIHODI | 739.935.526 | 877.743.702 | 793.354.444 | 825.038.728 | 488.430.874 | 90,4 |
| UKUPNI RASHODI | 752.343.299 | 918.206.888 | 828.393.265 | 852.114.181 | 514.550.723 | 90,2 |
| **RAZLIKA - VIŠAK/MANJAK** | **-12.407.773** | **-40.463.186** | **-35.038.821** | **-27.075.453** | **-26.119.849** | **86,6** |

 **RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| PRIMICI OD FINANCIJSKE IMOVINE I ZADUŽIVANJA | 59.043.581 | 79.633.685 | 62.246.997 | 56.513.785 | 64.766.141 | 78,2 |
| IZDACI ZA FINANCIJSKU IMOVINU I OTPLATE ZAJMOVA | 50.450.417 | 46.585.706 | 27.208.176 | 29.438.332 | 38.646.292 | 58,4 |
| **RAZLIKA PRIMITAKA I IZDATAKA** | **8.593.165** | **33.047.979** | **35.038.821** | **27.075.453** | **26.119.849** | **106,0** |
| PRIJENOS SREDSTAVA IZ PRETHODNE GODINE | 10.799.208 | 7.415.207 | 0 | 0 | 0 |  |
| PRIJENOS SREDSTAVA U SLJEDEĆU GODINU | -6.984.599 | 0 | 0 | 0 | 0 |  |
| **NETO FINANCIRANJE** | **12.407.773** | **40.463.186** | **35.038.821** | **27.075.453** | **26.119.849** | **86,6** |

U računu financiranja planirano zaduživanje nastavlja se kroz 2024. godinu u iznosu od 62.246.997 EUR. U projekcijama za 2025. i 2026. godinu planirano zaduživanje iznosi 56.513.785 EUR, odnosno 64.766.141 EUR prvenstveno radi realizacije planiranih projekata iz programa investicijskih aktivnosti i aktivnosti preventivne i redovne obrane od poplava, odnosno održavanje voda I. i II. reda na vodnim područjima.

 Planirane otplate glavnica odnose se na otplate glavnica po ranijim zajmovima i kreditima. Za 2024. godinu planira se ukupno otplatiti 27.208.176 EUR glavnice zajmova i kredita i to: Ministarstvu financija za otplatu glavnice Zajma EIB i CEB - projekti vodnokomunalne infrastrukture i CEB projekt obrana od poplava (ukupno 10.750.547 EUR) te kredita HBOR-a (3.185.347 EUR) i kredita Erste & Steiermarkische banke i Privredne banke (13.272.282 EUR),  a u narednim godinama 29.438.332 EUR (Hrvatska banka za obnovu i razvitak - 3.185.347 EUR, Erste & Steiermarkische banka i Privredna banka - 20.147.846 EUR, Ministarstvu financija za otplatu glavnice Zajma EIB i CEB projekti vodnokomunalne infrastrukture i CEB projekt obrana od poplava - 6.105.139 EUR), odnosno 38.646.292 EUR (Hrvatska banka za obnovu i razvitak - 3.185.347 EUR, Erste & Steiermarkische banka i Privredna banka - 30.102.056 EUR, Ministarstvu financija za otplatu glavnice Zajma EIB i CEB projekti vodnokomunalne infrastrukture i CEB projekt obrana od poplava - 5.358.889 EUR). Sredstva za otplatu su raspoređena iz izvornih prihoda - vodnih naknada.

 **UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2022.** | **Stanje obveza na dan 30.06.2023.** |
| UKUPNE OBVEZE | 289.724.436 | 285.142.163 |
| DOSPJELE OBVEZE | 0 | 0 |

Ukupne obveze na dan 31.12.2022. godine iznosile su 289.724.436 EUR. Stanje duga / kreditne obveze na dan 31.12.2022. godine iznosile su 266.039.025 EUR. Nema dospjelih kreditnih obveza, sve su izmirene u rokovima dospijeća. Ostale nekreditne obveze iznosile su 23.685.411 EUR.

Ukupne obveze na dan 30.06.2023. godine iznosile su 285.142.163 EUR. Stanje duga / kreditne obveze na dan 30.06.2023. godine iznosile su 264.903.426EUR. Nema dospjelih kreditnih obveza, sve su izmirene u rokovima dospijeća. Ostale nekreditne obveze iznosile su 20.238.737 EUR.

 **POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 001 HRVATSKE VODE | 802.793.716 | 964.792.594 | 855.601.441 | 881.552.513 | 553.197.015 | 88,7 |

 **1000 ADMINISTRATIVNO UPRAVLJANJE I OPREMANJE**

 Program obuhvaća skup ciljeva i mjera kojima se osigurava redovno poslovanje Hrvatskih voda, izvršavanje financijskog plana i Plana upravljanja vodama.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 1000 | 39.645.439 | 47.986.580 | 49.795.371 | 49.038.298 | 49.038.298 | 103,8 |

**Cilj 1:** Ojačati učinkovitost poslovanja Hrvatskih voda kroz optimizaciju rashoda poslovanja te ulaganjima u opremanje, informatizaciju i poslovne zgrade

**Cilj 2:** Obrazovanje, osposobljavanje i usavršavanje djelatnika u skladu s potrebama poslodavca

**Cilj 3:** Objava dokumenata i informacija o trošenju sredstava sukladno Zakonu o proračunu

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Smanjenje vremena (u satima) potrebno za izvršenje radnog zadatka | Kroz obuku djelatnika uz korištenje nadograđenih sustava i nove opreme očekuje se postići smanjenje vremena potrebnog za izvršenje radnih zadataka | Broj sati | 3,0 | Hrvatske vode | 2,5 | 2,0 | 1,5 |
| Povećanje broja provedenih izobrazbi po zaposleniku | Omogućiti zaposlenicima pohađanje novih izobrazbi | Broj edukacija po zaposleniku | 1,0 | Hrvatske vode | 2,0 | 2,0 | 2,0 |
| Održivost transparentnosti proračunskog sustava | Transparentna objava proračunskih dokumenata | % | 100,0 | Hrvatske vode | 100,0 | 100,0 | 100,0 |

 **A100000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100000 | 35.888.342 | 40.420.619 | 43.173.185 | 43.173.185 | 43.173.185 | 106,8 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Zakon o javnoj nabavi

U 2024. godini rashodi za administraciju i upravljanje planirani su u iznosu od 43.173.185 EUR i veći su za 6,81% u odnosu na 2023. godinu, a u projekcijama za 2025. i 2026. godinu na razini su 2024. godine. Rashodi za zaposlene su planirani u iznosu 32.248.209 EUR, od čega je ukupna bruto plaća 26.393.877 EUR. Doprinosi na bruto plaću iznose 4.354.332 EUR. Ostali rashodi za zaposlene su planirani u iznosu 1.500.000 EUR, a odnose se na neoporezive nagrade (jubilarne nagrade, božićnica, neoporezivi primitak u naravi, otpremnine, regres za godišnji odmor, darovi za djecu i dr.).

Materijalni rashodi su planirani u iznosu 10.796.525 EUR, veći su za 8,03% u odnosu na Plan 2023. godine i to najviše u dijelu rashoda za usluge (računalne usluge) i u dijelu ostalih nespomenutih rashoda poslovanja.

Za ovu aktivnost predviđeno je financiranje prvenstveno iz vlastitih sredstava (42.770.185 EUR) i iz tekućih pomoći temeljem prijenosa EU sredstava (403.000 EUR) u 2024. godinu.

 **K100000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100000 | 308.199 | 732.280 | 1.538.494 | 418.993 | 418.993 | 210,1 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Zakon o javnoj nabavi

Aktivnost se odnosi na rashode za nabavu proizvedene dugotrajne imovine, odnosno postrojenja i opreme kako slijedi: Uredska oprema i namještaj, Komunikacijska oprema, te Uređaji, strojevi i oprema za ostale namjene, sve s ciljem  obavljanja redovne djelatnosti Hrvatskih voda. U 2024. godini planirano je realizirati na ovoj stavci 1.538.494 EUR. Projekcije za 2025. i 2026. godinu planirane su iznosom od 418.993 EUR.

Ova aktivnost financirat će se iz vlastitih sredstava.

 **K100001 INFORMATIZACIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100001 | 1.234.616 | 1.592.674 | 2.913.674 | 2.053.674 | 2.053.674 | 182,9 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Zakon o javnoj nabavi

Aktivnost se odnosi na rashode za nabavu informatičke opreme i programa kako slijedi: nadogradnja postojećih informacijskih sustava i aplikacija (nadogradnja informacijskog sustava za prikupljanje i praćenje hidroloških podataka u realnom vremenu, aplikacija za praćenje realizacije Plana upravljanja vodama, web portal, mobilne aplikacije za vodostaje, nadogradnja sustava financijskog upravljanja i kontrole, nadogradnja aplikacija za evidenciju plaćanja, nadogradnja sustava za upravljanje mobilnim uređajima, unapređenje novog sustava za upravljanje dokumentima, nadogradnja središnjeg sustava za izvještavanje prema direktivama EU), nabava informatičke opreme (dodatna nabava opreme i tehnoloških rješenja u cilju unaprjeđenja kibernetičke sigurnosti informacijskih sustava Hrvatskih voda), sve s ciljem obavljanja redovne djelatnosti Hrvatskih voda.

U 2024. godini na ovoj stavci planirano je realizirati 2.913.674 EUR. Projekcije za 2025. i 2026. godinu planirane su istim iznosima od po 2.053.674 EUR.

Ova aktivnost financirat će se iz vlastitih sredstava.

 **K100002 POSLOVNE ZGRADE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100002 | 2.214.282 | 5.241.007 | 2.170.018 | 3.392.446 | 3.392.446 | 41,4 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Zakon o javnoj nabavi

Aktivnost se odnosi na rashode za nabavu proizvedene dugotrajne imovine i to Građevinski objekti - Poslovni objekti u kojima se obavlja redovna djelatnost Hrvatskih voda, izgradnju novih poslovnih objekata (prostora) te preuređenje i adaptaciju postojećih. U 2024. godini planirano je realizirati iznos od 2.170.018 EUR. Projekcije za 2025. i 2026. godinu planirane su istim iznosima od po 3.392.446 EUR.

Ova aktivnost financirat će se iz vlastitih sredstava.

 **1001 SERVISIRANJE UNUTARNJEG DUGA I DANI ZAJMOVI**

U narednom planskom razdoblju otplata glavnica i kamata se nastavlja kroz 2024. godinu iznosom od 34.319.327 EUR. U projekcijama za 2025. i 2026. godinu planirane otplate iznose 38.547.053 EUR, odnosno 49.518.399 EUR, prvenstvo radi realizacije planiranih projekata iz programa investicijskih aktivnosti i aktivnosti preventivne obrane od poplava, odnosno održavanje voda I. i II. reda na vodnim područjima.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 1001 | 53.677.764 | 51.626.915 | 34.319.327 | 38.547.053 | 49.518.399 | 66,5 |

**Cilj:** Pravovremena otplata dospijeća obveza po zaduživanju na domaćem tržištu kapitala

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske vode | 100,0 | 100,0 | 100,0 |

 **A100001 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100001 | 3.865.982 | 3.770.522 | 3.674.963 | 3.579.304 | 3.483.744 | 97,5 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Zakon o vodnim uslugama

U okviru ove aktivnosti u 2024. godini su planirana sredstva za otplatu kredita HBOR-a u iznosu od 3.674.963 EUR, od čega se na otplatu glavnice primljenih kredita od kreditnih institucija u javnom sektoru odnosi 3.185.347 EUR, a na pripadajuće kamate 489.616 EUR.

Za ovu aktivnost se u projekcijama planiraju sredstva u iznosu od 3.579.304 EUR u 2025. godini, odnosno 3.483.744 EUR u 2026. godini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske vode | 100,0 | 100,0 | 100,0 |

 **A100002 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA IZVAN JAVNOG SEKTORA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100002 | 15.584.115 | 23.143.406 | 19.436.861 | 28.461.359 | 40.330.280 | 84,0 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

U okviru ove aktivnosti u 2024. godini su planirana sredstva za otplatu kredita Erste & Steiermarkische banke i Privredne banke u iznosu od 19.436.861 EUR, od čega se na otplatu glavnice primljenih kredita od tuzemnih kreditnih institucija izvan javnog sektora odnosi 13.272.282 EUR, a na pripadajuće kamate 6.164.579 EUR.

Za ovu aktivnost se u projekcijama planiraju sredstva u iznosu od 28.461.359 EUR u 2025. godini, odnosno 40.330.280 EUR u 2026. godini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske vode | 100,0 | 100,0 | 100,0 |

 **A100003 ZAJMOVI OD DRUGIH RAZINA VLASTI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100003 | 34.227.667 | 24.712.987 | 11.207.503 | 6.506.390 | 5.704.375 | 45,4 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

U okviru ove aktivnosti u 2024. godini su planirana sredstva za otplatu kredita Ministarstvu financija, EIB i CEB projekti vodnokomunalne infrastrukture i CEB projekt obrana od poplava u iznosu od 11.207.503 EUR, od čega se na otplatu glavnice primljenih zajmova od državnog proračuna odnosi 10.750.547 EUR, a na pripadajuće kamate 456.956 EUR.

Za ovu aktivnost se u projekcijama planiraju sredstva u iznosu od 6.506.390 EUR u 2025. godini, odnosno 5.704.375 EUR u 2026. godini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | Hrvatske vode | 100,0 | 100,0 | 100,0 |

 **1002 TEKUĆE TEHNIČKO I GOSPODARSKO ODRŽAVANJE VODOTOKOVA I VODNIH GRAĐEVINA**

Ovim Programom provode se sljedeće aktivnosti:

1. Redovno održavanje i obnavljanje vodotoka, vodnih građevina i vodnog dobra,
2. Obnavljanje melioracijskih građevina za odvodnju i navodnjavanje,
3. Tehnički poslovi od općeg interesa za upravljanje vodama,
4. Hitne intervencije u području vodnog gospodarstva,
5. Obračun i naplata naknada,
6. Sređivanje vlasništva na vodnom dobru,
7. Rad Instituta za vode i
8. Ostali izvanredni izdaci.

 Iz ovog programa se kroz pozicije Redovno održavanje i obnavljanje vodotoka, vodnih građevina i vodnog dobra te Obnavljanje melioracijskih građevina za odvodnju i navodnjavanje financiraju redoviti poslovi upravljanja postojećim sustavima zaštite od štetnog djelovanja voda, a sve u cilju postizanja i očuvanja dobrog stanja voda radi zaštite života i zdravlja ljudi, te njihove imovine.

Također se iz ovog programa kroz pozicije Tehnički poslovi od općeg interesa za upravljanje vodama i Institut za vode financiraju redoviti poslovi praćenja stanja voda (monitoring), istražni radovi, studijske podloge za pripremu strateških, planskih i programskih dokumenata upravljanja vodama, pripremna dokumentacija za razvojne vodnogospodarske projekte te izrada različitih metodologija, smjernica i priručnika.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 1002 | 152.562.350 | 188.697.859 | 157.945.422 | 159.745.541 | 154.415.113 | 83,7 |

**Cilj 1:** Očuvanje postojeće razine zaštićenosti ljudi i njihove imovine od poplava i drugih oblika štetnog djelovanja voda na svim branjenim područjima

**Cilj 2:** Postizanje i očuvanje dobrog stanja voda radi zaštite života i zdravlja ljudi, zaštite njihove imovine, zaštite vodnih i o vodi ovisnih ekosustava

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Održivost branjenih područja na kojima nije došlo do povećanja rizika od poplava zbog smanjenja funkcionalnosti postojećih regulacijskih i zaštitnih vodnih građevina | Pokazatelj se određuje na temelju broja branjenih područja na kojima nije došlo do pogoršanja postojećeg stanja vodotoka, vodnog dobra i vodnih građevina | % | 100,0 | Hrvatske vode | 100,0 | 100,0 | 100,0 |
| Održivost mjernih postaja za kakvoću kopnenih površinskih voda, podzemnih voda, prijelaznih i priobalnih voda na kojima nije došlo do pogoršanja stanja | Pokazatelj se određuje na temelju godišnjih izvješća o provedenom monitoringu | % | 100,0 | Hrvatske vode i Institut za vode | 100,0 | 100,0 | 100,0 |

 **A100004 REDOVNO ODRŽAVANJE I OBNAVLJANJE VODOTOKA, VODNIH GRAĐEVINA I VODNOG DOBRA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100004 | 109.119.249 | 140.316.139 | 106.496.576 | 105.643.029 | 103.523.790 | 75,9 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Program održavanja voda

-      Državni plan obrane od poplava

-      Zakon o javnoj nabavi

-      Strategija upravljanja vodama

U 2024. godini ovi rashodi planirani su u iznosu od 106.496.576 EUR, a odnose se na troškove redovitog tehničkog i gospodarskog održavanja 7.790,97 km vodotoka voda I. reda i 21.905,00 km vodotoka voda II reda, javnog vodnog dobra, regulacijsko-zaštitnih vodnih građevina, građevina osnovne melioracijske odvodnje i građevina za odvodnju bujičnih voda, sve na 34 branjena područja u Republici Hrvatskoj te na sanaciju šteta nastalih velikovodnih događaja diljem Republike Hrvatske u 2023. godini.

 U području održavanja voda I. i II. reda rashodi su, svrstani u tri skupine, kako slijedi:

-      Rashodi za preventivnu obranu od poplava, odnosno za radove redovnog održavanja voda I. i II. reda koje obavljaju licencirana trgovačka društva, a uključuju vodotoke, akumulacije i retencije, bujične tokove, osnovne melioracijske građevine za odvodnju s oteretnim, lateralnim, spojnim kanalima i hidrotehničkim tunelima,

-      Ostali rashodi u funkciji održavanja voda na vodnim područjima, a odnose se na projekte sanacije, održavanja i obnavljanja vodnih sustava i građevina s terenskim i prethodnim radovima, tehnička promatranja vodnih građevina, poslove nadzora i druge troškove kontrole izvođenja radova, poslova održavanja crpnih stanica, ustava, prevodnica, sustava veza, motrenja, automatike i upravljanja, hitne intervencije u području zaštite od štetnog djelovanja voda, vještačenja, naknade šteta, takse i sl.,

-      Rashodi za redovnu i izvanrednu obranu od poplava i leda uključuju troškove obnove alata, opreme, dopune skladišta za obranu od poplava, energije, sustava veza i radijskih frekvencija, održavanja i popravka plovne i druge opreme za obranu od poplava, rashode za aktivnu obranu od poplava i leda, ostale troškove (premije osiguranja, pristojbe i naknade).

 U okviru rashoda su i rashodi za usluge tekućeg i investicijskog održavanja i to za osiguranje potrebnog iznosa sredstava za izmijenjenu cijenu usluga za preventivnu, redovnu i izvanrednu obranu od poplava i leda na svim branjenim područjima u Republici Hrvatskoj (okvirni sporazumi sklopljeni temeljem provedenih postupaka javnih nabava, te godišnji ugovori usluga za preventivnu, redovnu i izvanrednu obranu od poplava i leda na svim branjenim područjima).

U projekcijama za 2025. i 2026. godinu za aktivnosti redovnog održavanja i obnove vodotoka planiran je iznos od 105.643.029 EUR za 2025. godinu, odnosno 103.523.790 EUR za 2026. godinu.

Za ovu aktivnost predviđeno je financiranje prvenstveno iz vlastitih sredstava (85.496.576 EUR), kreditnih sredstava (18.000.000 EUR) i iz tekućih pomoći temeljem prijenosa EU sredstava iz Mehanizma za oporavak i otpornost (3.000.000 EUR) u 2024. godini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Udjel redovno održavanih i obnavljanih vodotoka, vodnih građevina i vodnog dobra | Količina provedbe mjera zaštite od štetnih utjecaja vode redovnom obnovom i održavanjem cjelokupnog sustava u cilju postizanja smanjenja rizika od katastrofa, smanjujući na taj način rizik od poplava za stanovništvo | % | 100,0 | Hrvatske vode Sektor zaštite od štetnog djelovanja voda | 100,0 | 100,0 | 100,0 |

 **A100005 OBNAVLJANJE MELIORACIJSKIH GRAĐEVINA ZA ODVODNJU I NAVODNJAVANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100005 | 10.174.480 | 11.586.250 | 15.860.066 | 18.415.154 | 17.253.965 | 136,9 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Program održavanja voda

-      Zakon o javnoj nabavi

-      Strategija upravljanja vodama

Rashodi za održavanje i obnavljanje melioracijskih građevina za odvodnju i navodnjavanje uključuju redovno održavanje detaljne kanalske mreže koja je prethodno dovedena u funkcionalno stanje.

Poslovi održavanja se odnose na uklanjanje raslinja u kanalima i u pojasu uz kanale, na čišćenje korita kanala od naplavina i mulja, te na obnovu uništenih propusta i prijelaza na kanalima.

Radovi na obnovi, odnosno na dovođenju kanalske mreže u funkcionalno stanje, predstavljaju temeljitu obnovu kanala, što uključuje: uklanjanje stabala, panjeva i drugog raslinja, zemljane radove na izvedbi profila kanala, te uspostavu prijelaza preko kanala, obnovu propusta i drenažnih izvoda na kanalima.

U 2024., 2025. i 2026. godini kroz ovu aktivnosti izvršit će se uređenje kanala za potrebe opskrbe vodom ribnjaka iz tekućih pomoći iz državnog proračuna i tekućih pomoći temeljem prijenosa EU sredstava iz Fonda za pomorstvo i ribarstvo kroz razdjel Ministarstva poljoprivrede u iznosu od 5.309.000 EUR u 2024. godini, a u 2025. i 2026. godini u iznosu od 7.964.000 EUR.

U okviru rashoda su i rashodi za usluge održavanja i osposobljavanja detaljnih melioracijskih građevina za odvodnju i navodnjavanje i za osiguranje potrebnog iznosa sredstava za izmijenjenu cijenu usluga za preventivnu, redovnu i izvanrednu obranu od poplava i leda na svim branjenim područjima u Republici Hrvatskoj (okvirni sporazumi sklopljeni temeljem provedenih postupaka javnih nabava).

Ukupno su planirana sredstva za ovu aktivnost u 2024. godini u iznosu od 15.860.066 EUR, a rasporedit će se shodno potrebama po županijama i po provedenim javnim nadmetanjima. U projekcijama za 2025. i 2026. godinu ova stavka planirana je u iznosu od 18.415.154 EUR, odnosno 17.253.965 EUR.

Za ovu aktivnost predviđeno je financiranje iz tekućih pomoći EU sredstava (5.309.000 EUR) i iz vlastitih sredstava (10.551.066 EUR).

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Udjel obnovljenih kanala | Udjel obnovljenih kanala u odnosu na sveukupni sustav melioracijske kanalske mreže za odvodnju i navodnjavanje | % (kumulativ) | 59,2 | Hrvatske vode Sektor zaštite od štetnog djelovanja voda | 60,1 | 60,3 | 60,5 |
| Kilometri kanala redovnog održavanja sustava melioracijskih građevina za odvodnju i navodnjavanje | Duljina kanala koja se redovno održava u odnosu na sveukupni sustav melioracijske kanalske mreže za odvodnju i navodnjavanje | km (kumulativ) | 13717,4 | Hrvatske vode Sektor zaštite od štetnog djelovanja voda | 13928,4 | 13974,2 | 14013,9 |
| Kilometri novoobnovljenih kanala za sustav redovnog održavanja melioracijskih građevina za odvodnju i navodnjavanje | Duljina obnovljenih kanala koji ulaze u sustav redovnog održavanja melioracijske kanalske mreže za odvodnju i navodnjavanje | km (kumulativ) | 145,9 | Hrvatske vode Sektor zaštite od štetnog djelovanja voda | 211,0 | 256,8 | 296,5 |

 **A100006 TEHNIČKI POSLOVI OD OPĆEG INTERESA ZA UPRAVLJANJE VODAMA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100006 | 6.734.797 | 3.654.000 | 2.035.264 | 1.990.842 | 1.990.842 | 55,7 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Plan upravljanja vodnim područjima

-      Zakon o vodi za ljudsku potrošnju

-      Strategija upravljanja vodama

Tehnički poslovi od općeg interesa za upravljanje vodama obuhvaćaju: praćenje stanja voda, provedbu istražnih radova, izradu pratećih studija za pripremu nacrta planova upravljanja vodnim područjima prema zahtjevima EU direktiva, studija utjecaja na okoliš, ocjena prihvatljivosti zahvata za prirodu i ostale pripremne dokumentacije. Prethodno financiranje istraživačkih projekata sufinanciranih od strane različitih europskih fondova, izradu pravilnika, smjernica, standarda, kalkulacija, normativa i sličnih dokumenata za potrebe upravljanja vodama.

U 2024. godini na ovoj aktivnosti planirano je realizirati 2.035.264 EUR. Projekcije za 2025. i 2026. godinu planirane su s iznosom od po 1.990.842 EUR.

Za ovu aktivnost predviđeno je u 2024. godini financiranje iz tekućih pomoći EU sredstava (485.000 EUR), tekućih pomoći međunarodnih organizacija (989.954 EUR) i iz vlastitih sredstava (560.310 EUR).

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj realiziranih ugovora za studijsko razvojne poslove | Mjerenje hidroloških i meteoroloških podataka u svrhu analize stanja voda/istražni radovi podzemnih i površinskih voda za potrebe određivanja mogućnosti zahvaćanja i upravljanja vodama/razvoj tipologije, metodologije i klasifikacijskog sustava za ocjenu stanja voda i poplavnih rizika/izrada Studija, Elaborata, Analiza, Koncepcijskih i Idejnih rješenja potrebnih za daljnju izradu dokumentacije više razine | broj | 22,0 | Hrvatske vode Sektor razvitka | 30,0 | 30,0 | 30,0 |
| Broj realiziranih projekata sufinanciranih iz raznih programa Europskih fondova | Sudjelovanje u međunarodnim projektima od interesa za upravljanje vodama | broj | 2,0 | Hrvatske vode Sektor razvitka | 3,0 | 4,0 | 6,0 |
| Broj realiziranih ugovora u okviru tehničke pomoći | Unapređenje praćenja i aktivnosti (pravna pomoć, analize, promidžbe…) EU projekata | broj | 6,0 | Hrvatske vode Sektor razvitka | 7,0 | 7,0 | 7,0 |

 **A100007 HITNE INTERVENCIJE U PODRUČJU VODNOG GOSPODARSTVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100007 | 168.195 | 548.168 | 398.168 | 398.168 | 398.168 | 72,6 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Državni plan mjera za slučaj izvanrednih i iznenadnih onečišćenja vode

Sredstva osigurana na ovoj aktivnosti u iznosu od 398.168 EUR planirana su za potrebu provedbe mjera pripravnosti za slučaj izvanrednih i iznenadnih onečišćenja voda.

Financiranje je predviđeno iz izvornih sredstava Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj zaključenih ugovora o uslugama sanacije izvanrednih i iznenadnih onečišćenja voda | Broj zaključenih ugovora o saniranju nastale štete ili posljedica nastale štete uzrokovanih višom silom ili zbog drugih okolnosti - sanacija izvanrednih i iznenadnih onečišćenja voda | broj | 6,0 | Hrvatske vode Sektor zaštite voda | 6,0 | 6,0 | 6,0 |
| Udjel uspješno provedenih sanacija posljedica iznenadnih onečišćenja voda | Uspješno provedene sanacije nastale štete ili posljedica nastale štete uzrokovanih iznenadnim onečišćenjima voda za čiju su sanaciju zadužene Hrvatske vode rješenjem nadležnog tijela | postotak (provedene sanacije/ukupan broj zagađenja) | 100,0 | Hrvatske vode Sektor zaštite voda | 100,0 | 100,0 | 100,0 |

 **A100008 OBRAČUN I NAPLATA VODNIH NAKNADA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100008 | 21.519.857 | 22.572.035 | 22.572.035 | 22.572.035 | 20.572.035 | 100 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Državni plan mjera za slučaj izvanrednih i iznenadnih onečišćenja vode

Temeljem Zakona o financiranju vodnoga gospodarstva određeno je da javni isporučitelji vodnih usluga uz cijenu vode naplaćuju naknadu za zaštitu i naknadu za korištenje voda.

Istim Zakonom je određeno da JLS-ovi koji imaju više od 2.000 stanovnika uz komunalnu naknadu naplaćuju zajedničkom uplatnicom naknadu za uređenje voda.

Javnim isporučiteljima pripada naknada u iznosu 5% naplaćene i Hrvatskim vodama  doznačene naknade (za zaštitu i za korištenje voda) dok JLS-ovima pripada 10% naplaćene i Hrvatskim vodama doznačene naknade za uređenje voda.

JLS-ovi imaju pravo na naknadu svih materijalnih troškova koji nastaju u procesu obračuna i naplate naknade za uređenje voda (obrasci, poštarina, tisak) i dio programskih rješenja /aplikacija koji se odnose na naknadu za uređenje voda.

Troškovi obračuna i naplate obuhvaćaju i pripremu rješenja, obračun naknada, naplatu, dostavu rješenja, poštarinu, troškove materijala-uplatnice, obrasce, opomene, kuverte, ovršne postupke i sl. troškove.

U 2024. godini na ovoj stavci planirano je realizirati 22.572.035 EUR, od čega je planiran za usluge obračuna i naplate naknada (5%, odnosno 10%) iznos 18.989.754 EUR, što čini 84,12% aktivnosti. Projekcije za 2025. godinu planirane su istim iznosom kao i za 2024. godinu, dok je za 2026. godinu planiran iznos od 20.572.035 EUR.

Financiranje je predviđeno iz izvornih sredstava Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Udjel predmeta vodnih naknada riješenih elektroničkim putem | Digitalizacijom procesa obračuna i naplate vodnih naknada koji se sastoji od prikupljanja, obrade i dostave akata obveznicima uz njihovu suglasnost vršiti će se elektroničkim putem | postotak | 0,0 | Hrvatske vode | 10,0 | 15,0 | 20,0 |

 **A100010 IZDACI ZA SREĐIVANJE VLASNIŠTVA NA VODNOM DOBRU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100010 | 382.705 | 564.530 | 729.976 | 729.976 | 729.976 | 129,3 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

Izdaci na sređivanju vlasništva na vodnom dobru u 2024. godini planirani su u iznosu od 729.976 EUR, a odnose se na troškove pripreme dokumentacije i provedbe postupka u katastru i zemljišnim knjigama. Projekcije za 2025. i 2026. godinu planirane su istim iznosom od 729.976 EUR.

Financiranje je predviđeno iz izvornih sredstava Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj ovjerenih geodetskih elaborata i obilježavanje javnog vodnog dobra kod novih izmjera | Ovjereni geodetski elaborati i provedene nove izmjere vodnog dobra su preduvjet za uknjižbu javnog vodnog dobra u katastru i zemljišnim knjigama | broj | 80,0 | Hrvatske vode Središnja služba za javno vodno dobro | 100,0 | 120,0 | 140,0 |

 **A100011 OSTALI IZVANREDNI IZDACI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100011 | 920.040 | 796.337 | 796.337 | 796.337 | 796.337 | 100 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva-

Ova pozicija je planirana u iznosu od 796.337 EUR i to za pokriće izdataka koji bi eventualno nastali temeljem sudskih presuda i sličnih nepredviđenih izdataka.

Financiranje je predviđeno iz izvornih sredstava Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak smanjena udjela broja predmeta u sporu | Smanjiti broj neizvjesnih sudskih sporova – na razini godine smanjenje 5% | postotak | 283,0 | Hrvatske vode | -5,0 | -5,0 | -5,0 |

 **A100012 INSTITUT ZA VODE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A100012 | 3.251.709 | 8.660.400 | 9.057.000 | 9.200.000 | 9.150.000 | 104,6 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Plan upravljanja vodnim područjima

-      Godišnji planovi monitoringa

Sukladno Zakonu o vodama (Narodne Novine 69/2019) - članku 212. vezanom uz osnivanje Instituta za vode, stavkom (3), Hrvatske vode zadužene su za osiguranje sredstava za financiranje poslovanja Instituta iz vlastitih izvora - vodnih naknada.

U 2024. godini na ovoj aktivnosti planira se iznos od 9.057.000 EUR, a projekcije za 2025. i 2026. godinu planirane su iznosima od 9.200.000 EUR, odnosno 9.150.000 EUR.

Financiranje je predviđeno iz izvornih sredstava Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Izvršenje obveza prema Zakonu o vodama | Pravovremeno izvršavanje obveza prema Zakonu o vodama | % | 100,0 | Hrvatske vode | 100,0 | 100,0 | 100,0 |

 **1003 PROGRAM INVESTICIJSKIH AKTIVNOSTI**

**OPIS:** Ovaj program se za 2024. godinu planira ostvariti u iznosu od 613.541.321 EUR, što je 9,30% manje u odnosu na plan 2023. godine, a projekcije za 2025. godinu iznose 634.221.621 EUR, 3,37% više nego plan 2024. godine, dok za 2026. godinu iznose 300.225.205 EUR, 52,66% manje u odnosu na 2025. godinu. Povećanje u 2024. godini i u projekciji plana za 2025. godinu se prvenstveno odnosi na pojačane aktivnosti po projektima sufinanciranim bespovratnim sredstvima EU, a smanjenje u projekcijama rezultat su smanjenja u pojašnjenim planiranim prihodima.

Program se financira sredstvima iz državnog proračuna u iznosu 451.405.915 EUR, od čega kapitalne pomoći temeljem prijenosa EU sredstava iznose 237.648.494 EUR (42.136.499 EUR su sredstva za sufinanciranje projekata zaštite od poplava, dok se 195.511.995 EUR odnosi na sredstva iz Mehanizma za oporavak i otpornost), kapitalne pomoći iz državnog proračuna– nacionalna komponenta iznose 211.885.476 EUR vezano uz projekte financirane EU sredstvima, Švicarska darovnica 1.327.229 EUR, te za projekte navodnjavanja 250.000 EUR i ostalo 294.716 EUR.

Sredstva javnih isporučitelja vodnih usluga (JIVU) - nacionalna komponenta za projekte sufinancirane bespovratnim sredstvima EU iznose 30.252.571 EUR, sredstva jedinica lokalne samouprave (JLS) - nacionalna komponenta za projekte sufinancirane bespovratnim sredstvima EU iznose 3.000.000 EUR i sredstva jedinica lokalne samouprave za sufinanciranje projekata navodnjavanja iznose 30.000 EUR, a sredstva iz vlastitih izvora - vodne naknade iznose 84.605.838 EUR, dok primici od zaduživanja iznose 44.246.997 EUR.

U sklopu financiranja ovog programa Hrvatske vode planiraju u 2024. godini iskoristiti bespovratna EU sredstva u iznosu od 195.511.995 EUR iz Mehanizma za oporavak i otpornost. U projekcijama za 2024. i 2025. godinu ti iznosi su 363.032.515 EUR, odnosno 135.801.184 EUR.

Ovim sredstvima bit će financirane tri glavne podkomponente iz Nacionalnog programa otpornosti i oporavka (NPOO), Reformska mjera - C1.3. R1 Provedba programa vodnog gospodarstva, podkomponente C1.3. R1-I1 Program razvoja javne odvodnje otpadnih voda s ciljem unaprjeđenja kvalitete vode umanjivanjem zagađenja te smanjenjem udjela nepročišćenih otpadnih voda, C1.3. R1-I2 Program razvoja javne vodoopskrbe s ciljem osiguranja pristupa sigurnoj i pristupačnoj pitkoj vodi i C1.3. R1-I3 Program smanjenja rizika od katastrofa u sektoru upravljanja vodama.

**NPOO: C1.3. R1 Provedba programa vodnog gospodarstva**

Ulaganja koja su predviđena kroz tri programa doprinijet će očuvanju vodnih resursa, a istovremeno osiguranju dostupnosti pitke vode svim građanima, osobito za ranjive i marginalizirane skupine, kao i na demografski ugroženim područjima, smanjenju zagađenja okoliša i vodnih resursa otpadnim vodama i smanjenju gubitaka u vodoopskrbnim sustavima čime će se smanjiti pritisak na vodna tijela te doprinijeti dugoročno održivom upravljanju vodama, kao i smanjenju rizika od poplava odnosno pridonijeti postizanju ciljeva zaštite voda (okolišni ciljevi), revitalizaciji i zaštiti prirodnih resursa.

U okviru Nacionalnog plana oporavka i otpornosti 2021. - 2026. kroz komponentu C1.3. R1-I1 Program razvoja javne odvodnje otpadnih voda i C1.3. R1-I2 Program razvoja javne vodoopskrbe, objavljeni su sljedeći pozivi:

Poziv za Financiranje provedbe već započetih investicijskih projekata koji se odnose na manje dijelove sustava javne vodoopskrbe i javne odvodnje otpadnih voda Sukladno Odluci o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN, br.78/2021) (NPOO), Ministarstvo gospodarstva i održivog razvoja kao Tijelo državne uprave nadležno za podkomponentu NPOO-a C1.3. Unaprjeđenje vodnoga gospodarstva i gospodarenja otpadom, te reformsku mjeru C1.3.R1. Provedba programa vodnoga gospodarstva objavilo je 24.11.2021. godine poziv za Financiranje provedbe već započetih investicijskih projekata koji se odnose na manje dijelove sustava javne vodoopskrbe i javne odvodnje otpadnih voda.

Maksimalni iznos EU bespovratnih sredstava iz NPOO koji je raspoloživ za dodjelu u okviru ovog Poziva iznosi  106.178.247 EUR.

Temeljem objavljenog poziva 73 projektne prijave zadovoljile su sve uvjete te su donesene Odluke o financiranju. Projekti su u provedbi. Ukupna vrijednost odobrenih projekata iznosi 155.775.537 EUR s PDV-om, od toga je 93.814.693 EUR EU bespovratnih sredstava.

Poziv na dostavu projektnih prijedloga za Financiranje provedbe  investicijskih projekata koji se odnose na manje dijelove sustava javne vodoopskrbe i javne odvodnje otpadnih voda Sukladno Odluci o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN, br.78/2021) - (NPOO), Ministarstvo gospodarstva i održivog razvoja kao Tijelo državne uprave nadležno za podkomponentu NPOO-a C1.3. Unaprjeđenje vodnoga gospodarstva i gospodarenja otpadom, te reformsku mjeru C1.3.R1. Provedba programa vodnoga gospodarstva, objavilo je 14.04.2022. godine poziv na dostavu projektnih prijedloga za Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda.

Maksimalni iznos EU bespovratnih sredstava iz NPOO koji je raspoloživ za dodjelu u okviru ovog Poziva iznosi 132.722.808 EUR.

Dana 29. prosinca 2022. godine objavljena je II izmjena Poziva u kojoj je produljen rok za podnošenje projektnih prijedloga ili do iscrpljenja financijske omotnice u iznosu od 132.722.804,41 EUR.

Do tog datuma zaprimljeno je ukupno 86 Projektnih prijava te se slijedom navedenog iskazanog interesa pristupilo pronalaženju dodatnih sredstva, što je prema pristiglim prijavama i prijavama u najavi procijenjeno na 305 mil. EUR bespovratnih sredstava. Pokrenuta je procedura te je Vlada na svojoj sjednici održanoj 28. lipnja 2023. godine donijela Odluku o suglasnosti dodjeljivanja dodatnih do 305 mil. EUR bespovratnih sredstava preko raspoložive alokacije.

Slijedom toga, u srpnju 2023. godine došlo je do III izmjene Poziva na dostavu projektnih prijedloga za Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda čime se maksimalni iznos bespovratnih sredstava time povećao na 437.722.808,42 EUR.

Ukupno su podnijete 102 projektne prijave od čega su donesene Odluke o financiranju za njih 66 ukupne vrijednosti odobrenih sredstava u iznosu od 494.145.239,61 EUR, od čega na bespovratna sredstva otpada 314.934.140,40 EUR. Pregled ostalih prijava je u tijeku kako bi se iskoristila sva bespovratna sredstva u okviru ovog poziva.

Objavljen je Poziv na dostavu projektnih prijedloga za „Financiranje provedbe investicijskih projekata koji se odnose na poboljšanje vodno-komunalne infrastrukture aglomeracija“. Svrha ovog Poziva je dodjela bespovratnih sredstava iz Mehanizma za oporavak i otpornost kroz NPOO za financiranje ulaganja u poboljšanje vodno-komunalne infrastrukture aglomeracija u okviru „Programa razvoja javne odvodnje otpadnih voda“. Program razvoja javne odvodnje otpadnih voda uključuje, između ostalog, provedbu investicijskih projekata koji se odnose na ulaganja u poboljšanje sustava javne odvodnje  pročišćavanja otpadnih voda i sustava javne vodoopskrbe na razini aglomeracija u cilju doprinosa za postizanje cjelovitog rješenja aglomeracija te postizanju usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjene za ljudsku potrošnju. Navedene investicije obuhvaćene su kroz programsku sastavnicu „Poboljšanje vodno-komunalne infrastrukture aglomeracija“.

Sredstva će se u okviru ovog poziva dodjeljivati za projekte čija je provedba započela u okviru Operativnog program Konkurentnost i kohezija 2014. - 2020. (OPKK 2014. - 2020.), međutim zbog ograničenih sredstava i zbog vremenskog okvira za provedbu projekata nije ih bilo moguće završiti u okviru OPKK 2014. - 2020. te za projekt koji je inicijalno pripremljen za financiranje iz OPKK 2014. - 2020., ali također zbog ograničenih sredstava i vremenskog okvira za provedbu projekata, nije ga bilo moguće odobriti kroz navedeno programsko razdoblje.

Poziv je namijenjen unaprijed određenim prijaviteljima koji su isključivo javni isporučitelji vodnih usluga (JIVU) koji na području Republike Hrvatske pružaju uslugu javne vodoopskrbe, odnosno javne odvodnje otpadnih voda. Ukupan iznos bespovratnih sredstava iznosi 314.903.538,52 EUR i predviđen je za 13 projekata, od kojih je 11 već u provedbi kroz OPKK. Izmjenom Poziva, rok za dostavu prijava pomaknut je do 31.12.2023. godine. Zaprimljeno je 8 projektnih prijava, od kojih je jedna odobrena (Pula Sjever).

U 2024. godini za provedbu ovih projekata predviđeno je 120 mil. EUR od čega 83,66 mil. EUR bespovratnih sredstava, u 2025. godini također 120 mil. EUR od čega 83,19 mil. EUR bespovratnih te u 2026. godini 32,23 mil. EUR od čega 23,1 mil. EUR bespovratnih sredstava.

U okviru Nacionalnog plana oporavka i otpornosti 2021. - 2026. kroz komponentu C1.3. Unaprjeđenje vodnog gospodarstva i gospodarenja otpadom program, odnosno podkomponentu C1.3. R1-I3 Program smanjenja rizika od katastrofa u sektoru upravljanja vodama 16.12.2021. godine objavljen je trajni ograničeni Poziv za „Financiranje projekata smanjenja rizika od katastrofa u sektoru upravljanja vodama u okviru Nacionalnog plana oporavka i otpornosti 2021. - 2026.“ s raspoloživim maksimalnim iznosom EU bespovratnih sredstava od 157.710.806 EUR. Poziv se odnosi na projekte koji doprinose smanjenju rizika od štetnog djelovanja voda na području Republike Hrvatske (podizanje funkcionalnosti sustava zaštite od poplava) i projekte kojima će se revitalizirati slatkovodni sustavi (osiguranje dobrog ekološkog stanja voda). Izmjenama navedenog poziva 28.12.2022. i 14.04.2022. godine rok za prijave Projektnih prijedloga pomaknut je do 31.12.2023. godine ili do iskorištenja raspoloživih bespovratnih sredstava.

Slijedom istoga do sada su odobrena ukupno 33 projekta koji doprinose smanjenju rizika od štetnog djelovanja voda (poplave) ukupne prihvatljive vrijednosti od 112.582.269 EUR.

U okviru navedenog odobreno je 5 projekata koji se odnose na revitalizirane slatkovodne sustave. Ukupna prihvatljiva vrijednost tih 5 projekata iznosi cca 18 mil. EUR.

S obzirom da je Poziv otvoren do kraja 2023. godine očekuje se prijava ukupno 50-tak projekata.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 1003 | 556.908.163 | 676.481.240 | 613.541.321 | 634.221.621 | 300.225.205 | 90,7 |

**Cilj 1:** Povećanje dostupnosti zdravstveno ispravne vode za ljudsku potrošnju radi zaštite zdravlja ljudi i potrebnih količina vode odgovarajuće kakvoće za različite gospodarske i osobne potrebe

**Cilj 2:** Povećanje razine sigurnosti ljudi i njihove imovine od poplava i drugih oblika štetnog djelovanja voda i postizanje dobrog stanja voda radi zaštite života i zdravlja ljudi, zaštite njihove imovine, zaštite vodnih i o vodi ovisnih ekosustava

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Udjel ukupnog godišnjeg ulaganja u razvojne projekte javne vodoopskrbe i javne odvodnje i pročišćavanja otpadnih voda u ukupnom iznosu ulaganja predviđenim Višegodišnjim programom gradnje komunalnih vodnih građevina za razdoblje do 2030. godine | Višegodišnjim programom gradnje komunalnih vodnih građevina za razdoblje do 2030. godine (Narodne novine, broj 147/21) predviđena su ukupna ulaganja u razvoj javne vodoopskrbe i javne odvodnje i pročišćavanja otpadnih voda u iznosu od 5,9725 milijardi EUR | % | 10,8 | Hrvatske vode | 8,3 | 8,7 | 2,8 |
| Udjel ukupnog godišnjeg ulaganja u razvojne projekte regulacijskih i zaštitnih vodnih građevina i građevina za melioracije u ukupnom iznosu ulaganja predviđenim Višegodišnjim programom gradnje regulacijskih i zaštitnih vodnih građevina i građevina za melioracije za razdoblje do 2030. godine | Višegodišnjim programom gradnje regulacijskih i zaštitnih vodnih građevina i građevina za melioracije (u nacrtu) predviđena su ukupna ulaganja u razvojne projekte regulacijskih i zaštitnih vodnih građevina i građevina za melioracije u ukupnom iznosu od 2,0439 milijardi EUR | % | 4,1 | Hrvatske vode | 5,7 | 5,4 | 4,5 |

 **K100003 KAPITALNI RASHODI I TRANSFERI U PODRUČJU ZAŠTITE OD ŠTETNOG DJELOVANJA VODA I NAVODNJAVANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100003 | 31.606.277 | 40.273.136 | 63.843.232 | 67.259.223 | 37.788.838 | 158,5 |

Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program građenja regulacijskih i zaštitnih vodnih građevina i građevina za melioracije za razdoblje do 2030. godine

-      Strategija upravljanja vodama

-      Zakon o javnoj nabavi

U 2024. godini aktivnost je planirana u ukupnom iznosu od 63.843.232 EUR, a osigurana sredstva se koriste za razvoj sustava zaštite od poplava i drugih oblika štetnog djelovanja voda uključivo izradu projektne dokumentacije za kapitalne investicije, provođenje postupka ishođenja dozvola i rekonstrukciju postojećih te izgradnju vodnih građevina (brana, nasipa, ustava, obaloutvrda, retencija i dr.).

Financiranje je predviđeno iz izvornih sredstava (27.107.218 EUR), kreditnih sredstava (5.000.000 EUR), iz bespovratnih EU sredstava te iz Mehanizma za otpornost i oporavak (31.736.014 EUR).

Najznačajnije investicije su: izgradnja obučnog centra za obranu od poplava COP Podunavlje, izgradnja nasipa za potrebe zaštite Hrvatske Kostajnice od visokih voda rijeke Une, izgradnja obaloutvrde na lijevoj obali Save u Galdovu, rekonstrukcija lijevoobalnog kupskog nasipa Staro Pračno - Stara Drenčina, izgradnja retencije Glogovica, izgradnja CS Glogova i lijevoobalnog nasipa, izgradnja akumulacije Polojac, izgradnja CS Prelošćica na Savi, izgradnja ustave Čvor-Poljanski Lug, rekonstrukcija lijevoobalnog nasipa rijeke Save u Županji, rekonstrukcija retencijskog nasipa Mokro Polje u Mlaci, izgradnja akumulacije Breznica i Stublovec, sanacija regulacijsko-zaštitnih vodnih građevina na području malog sliva Banovina nakon potresa, sanacija retencije Kustošak, izgradnja retencije Lipovečka Gradna, rekonstrukcija nasipa Drnek-Sušak, uređenje potoka Guštiraj u Svetoj Nedelji, uređenje obala Male Neretve sa zaštitom zaobalja, uređenje desne obale rijeke Drave u Osijeku, izgradnja obaloutvrde u Vukovaru, izgradnja nasipa za obranu od poplava grada Metkovića od zajedničkog interesa s Općinom Čapljina, regulacija vodotoka Ričine u Zadru, Rekonstrukcija brane Vlačina, Uređenje vodotoka Mala Paklenica u Selinama, Rekonstrukcija lijevog obalnog zida na vodotoku Karišnica i Uređenje ušća vodotoka Miljašić jaruge, Rekonstrukcija lijevoobalnog dravskog nasipa Pušćine, rekonstrukcija lijevoobalnog dravskog nasipa Gornji Hrašćan, rekonstrukcija glavnog murskog nasipa.

Planirane projekcije za 2025. godinu iznose 67.259.223 EUR, a za 2026. godinu iznose 37.788.838 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj izgrađenih objekata (Izgradnja i uređivanje vodnih sustava u području zaštite od štetnog djelovanja voda) | Broj novoizgrađenih objekata u području zaštite od štetnog djelovanja voda doprinosi ukupnom poboljšanju vodnog režima voda i poboljšanju zaštite od poplava | broj (kumulativ) | 4,0 | Hrvatske vode Sektor zaštite od štetnog djelovanja voda | 7,0 | 11,0 | 14,0 |
| Kilometri novoizgrađenih i rekonstruiranih vodnih građevina za zaštitu od poplava u području zaštite od štetnog djelovanja voda | Broj izgrađenih kilometara građevine za zaštitu od poplava u području zaštite od štetnog djelovanja voda | km (kumulativ) | 30,0 | Hrvatske vode Sektor zaštite od štetnog djelovanja voda | 40,0 | 45,0 | 50,0 |

 **K100004 ULAGANJA U OBNOVU I RAZVITAK VODOOPSKRBE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100004 | 37.351.129 | 50.824.502 | 72.230.803 | 172.786.251 | 78.006.297 | 142,1 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program gradnje komunalnih vodnih građevina za razdoblje do 2030. godine

-      Zakon o vodi za ljudsku potrošnju

-      Strategija upravljanja vodama

-      Zakon o vodnim uslugama

Ova aktivnost je planirana u ukupnom iznosu od 72.230.803 EUR a odnosi se na osiguranje dovoljnih količina vode zadovoljavajuće kakvoće, sukladno postojećoj regulativi, za postojeće i razvojne potrebe svih korisnika (stanovništva i gospodarstva), vodeći računa o prirodnim mogućnostima (obnovljivosti) vodnih resursa, što je u svezi s ostvarenjem ciljeva utvrđenih Strategijom upravljanja vodama.

Direktiva o vodi namijenjenoj za ljudsku potrošnju za cilj ima kvalitetu vode za piće koja se može dovesti u red popravljanjem malih vodovoda u malim sredinama ili priključenjem na velike vodovodne sustave.

Sredstva planirana na aktivnostima ovog programa namijenjena su za gradnju, rekonstrukciju i sanaciju vodoopskrbnih sustava, te smanjenje gubitaka vode na područjima JL(R)S na cijelom državnom teritoriju Republike Hrvatske, kao i obnovu vodnokomulane infrastrukture na područjima stradalim od potresa. Planirane projekcije za 2025. i 2026. godinu iznose 172.786.251 EUR, odnosno 78.006.297 EUR.

Financiranje će biti provedeno izvornim sredstvima 6.659.292 EUR i kreditnim sredstvima 11.000.000 EUR, bespovratnim EU sredstvima iz Mehanizma za oporavak i otpornost iznosom od 48.508.010 EUR, te sredstvima javnih isporučitelja vodnih usluga iznosom od 6.063.501 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj zaključenih ugovora o sufinanciranju projekata javne vodoopskrbe, u smislu provedbe projekata koji se sufinanciraju u okviru NPOO, te projekata izrade projektne dokumentacije, vodoistražnih radova i građenja vodnih građevina | Ugovaranjem sufinanciranja projekata javne vodoopskrbe stvara se preduvjet za realizaciju predviđenu Planom upravljanja vodama | broj | 150,0 | Hrvatske vode | 100,0 | 50,0 | 50,0 |
| Kilometri izgrađene ili rekonstruirane mreže javne vodoopskrbe | Izgradnjom većeg broja kilometara i rekonstrukcijom mreže za javnu vodoopskrbu povećava se pristup većem broju stanovnika na javne sustave, smanjuju gubici i povećava ušteda energije | km | 300,0 | Hrvatske vode | 250,0 | 250,0 | 150,0 |
| Broj stanovnika sa poboljšanim pristupom javnoj vodoopskrbi | Priključenjem stanovnika na sustave javne vodoopskrbe omogućava se vodoopskrba stanovnicima koji nisu imali vodu ili su imali vodu neodgovarajuće kvalitete | broj stanovnika | 8000,0 | Hrvatske vode | 4000,0 | 3000,0 | 3000,0 |

 **K100005 ULAGANJA U OBJEKTE ZAŠTITE VODA I MORA OD ZAGAĐIVANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100005 | 29.944.798 | 40.247.803 | 46.688.000 | 130.149.212 | 30.203.430 | 116,0 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program gradnje komunalnih vodnih građevina za razdoblje do 2030. godine

-      Strategija upravljanja vodama

-      Zakon o vodnim uslugama

U okviru aktivnosti ulaganja u objekte zaštite voda i mora od zagađivanja, financira se izrada projektne i ostale dokumentacije, rekonstrukcija i izgradnja glavnih kolektora, sekundarne mreže, crpnih stanica, uređaja za pročišćavanje otpadnih voda te ostalih vodnokomunalnih građevina u okviru sustava javne odvodnje. Planom za 2024. godinu predviđena sredstva su u iznosu od 46.688.000 EUR, dok se u 2025. i 2026. godini planira ostvariti iznos od 130.149.212 EUR, odnosno 30.203.430 EUR.

Hrvatske vode nastoje uz svoju osnovnu djelatnost pomoći i onima koji sami ne mogu izgraditi uređaje za pročišćavanje otpadnih voda, ali na prvom mjestu cilj je ispuniti obveze iz Direktive, kao i omogućiti razvoj demografski ugroženih i manje razvijenim sredina.

Financiranje će biti provedeno iz izvornih sredstava u iznosu 6.592.853 EUR i kreditnih sredstava u iznosu 4.246.997 EUR, bespovratnim EU sredstvima iz Mehanizma za oporavak i otpornost iznosom od 31.603.052 EUR, te iznosom od 294.716 EUR sredstava Državnog proračuna za sufinanciranje otplate zajma EBRD - projekt odvodnje i pročišćavanja otpadnih voda grada Siska, te sredstvima javnih isporučitelja vodnih usluga iznosom od 3.950.382 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj zaključenih ugovora o sufinanciranju | Broj zaključenih ugovora o sufinanciranju projekata odvodnje i pročišćavanja otpadnih voda koji se odnose na sufinanciranje izrade projektne dokumentacije, građenja vodnih građevina i na projekte koji se sufinanciraju u okviru NPOO | broj | 229,0 | Hrvatske vode Sektor zaštite voda | 189,0 | 234,0 | 164,0 |
| Broj izgrađenih uređaja za pročišćavanje otpadnih voda | Izgrađeni uređaji za pročišćavanje otpadnih stvaraju preduvjete za povećanje broja stanovnika koji koriste poboljšani sustav pročišćavanja otpadnih voda | broj | 6,0 | Hrvatske vode Sektor zaštite voda | 11,0 | 32,0 | 35,0 |

 **K100006 ULAGANJA U MATERIJALNU IMOVINU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100006 | 2.367.040 | 2.389.012 | 2.389.012 | 2.389.011 | 2.389.011 | 100 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Strategija upravljanja vodama

Ova aktivnosti se u 2024. godini planira realizirati iznosom od 2.389.012 EUR. Projekcije za 2025. i 2026. godinu planirane su iznosom od po 2.389.011 EUR. Realizacija se odnosi na otkupe zemljišta za gradnju vodnih građevina.

Financiranje će biti provedeno iz izvornih sredstava.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj provedenih katastarskih čestica u katastru i zemljišnoj knjizi | Uknjižba javnog vodnog dobra | broj | 150,0 | Hrvatske vode Središnja služba za javno vodno dobro | 170,0 | 190,0 | 210,0 |

 **K100007 PROJEKTI NAVODNJAVANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100007 | 3.218.406 | 1.993.000 | 2.000.000 | 1.870.000 | 650.000 | 100,4 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program građenja regulacijskih i zaštitnih vodnih građevina i građevina za melioracije za razdoblje do 2030. godine

-      Nacionalni projekt navodnjavanja i gospodarenja poljoprivrednim zemljištem i vodama u Republici Hrvatskoj

-      Zakon o javnoj nabavi

Ovaj program u 2024. godini planiran je u ukupnom iznosu od 2.000.000 EUR. Projekcije za 2025. i 2026. godinu planirane su iznosom od 1.870.000 EUR, odnosno 650.000 EUR.

U okviru ovog iznosa planiraju se sredstva koja se odnose na sufinanciranje izrade projektne dokumentacije sa županijama, investitorima u projektima navodnjavanja te za financiranje pripreme Projekta zaštite od zaslanjenja vode i tla na području Donje Neretve i izgradnje kontrolno-regulacijskih čvorova na vodotoku Bosut te sanacije crpne stanice sustava navodnjavanja Gat.

Financiranje se planira provesti sredstvima Državnog proračuna u iznosu 250.000 EUR, vlastitim sredstvima u iznosu 1.720.000 EUR, sredstvima JRS-a u iznosu 30.000 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj izdanih lokacijskih dozvola za vodne građevine navodnjavanja | Hrvatske vode sa županijama sufinanciraju izradu projektne dokumentacije kao podlogu za izdavanje lokacijskih dozvola | broj | 47,0 | Hrvatske vode Jedinica za provedbu NAPNAV-a | 50,0 | 52,0 | 54,0 |
| Broj izdanih građevinskih dozvola za vodne građevine navodnjavanja | Hrvatske vode sa županijama sufinanciraju izradu projektne dokumentacije kao podlogu za izdavanje građevinskih dozvola | broj | 53,0 | Hrvatske vode Jedinica za provedbu NAPNAV-a | 61,0 | 62,0 | 63,0 |

 **K100008 PROJEKTI IZ EU FONDOVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100008 | 445.094.489 | 536.546.587 | 423.138.565 | 255.188.987 | 145.878.717 | 78,9 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program gradnje komunalnih vodnih građevina za razdoblje do 2030. godine

-      Višegodišnji program građenja regulacijskih i zaštitnih vodnih građevina i građevina za melioracije za razdoblje do 2030.godine

-      Zakon o javnoj nabavi

-      Zakon o vodnim uslugama

U 2024. godini planirana sredstva za provedbu projekata iznose ukupno 423.138.565 EUR dok se projekcije za 2025. godinu smanjuju za 39,69% u odnosu na 2024. godinu i planiraju realizirati u iznosu od 255.188.987 EUR, a za 2026. godinu iznose 145.878.717 EUR. Iznosi su planirani  proporcionalno završetku planiranih provedbenih aktivnosti i povećanju aktivnosti u dijelu sufinanciranja provedbe faziranih i novih projekata. Radi se o projektima koji se završavaju iz OPKK 2014. - 2020., faziranim i novim projektima iz PKK 2021. - 2027. koje provode Hrvatske vode kao Korisnik (Vepar, zaštita od poplava grada Ogulina, zaštita od poplava Karlovačko-Sisačkog područja i II faza zaštita od poplava Karlovačko-Sisačkog područja), projekte gdje Hrvatske vode sudjeluju u sufinanciranju 9 projekata koji se faziraju iz OPKK 2014. - 2020.) i NPOO aglomeracije (13 projekata).

Unutar ove stavke predviđena je provedba EU projekata iz proračunskog razdoblja 2014. - 2020. iz Operativnog programa Konkurentnost i Kohezija, specifični ciljevi 5b1 Promicanje ulaganja za rješavanje specifičnih rizika, osiguranje otpornosti na katastrofe i razvoj sustava upravljanja u slučaju katastrofa (projekti upravljanja rizicima od poplava) i 6ii1 Unaprjeđenje javnog vodoopskrbnog sustava u svrhu osiguranja kvalitete i sigurnosti usluga opskrbe pitkom vodom i 6ii 2 Razvoj sustava prikupljanja i obrade otpadnih voda s ciljem doprinosa poboljšanju stanja voda, te provedba projekata iz Nacionalnog programa otpornosti i oporavka (NPOO), Reformska mjera - C1.3. R1 Provedba programa vodnog gospodarstva, podkomponente C1.3. R1-I1 Program razvoja javne odvodnje otpadnih voda s ciljem unaprjeđenja kvalitete vode umanjivanjem zagađenja te smanjenjem udjela nepročišćenih otpadnih voda, i C1.3. R1-I2 Program razvoja javne vodoopskrbe sa ciljem osiguranja pristupa sigurnoj i pristupačnoj pitkoj vodi.

Također, planirana je provedba EU projekata iz proračunskog razdoblja VFO 2021. - 2027., specifičan cilj 2iv, Promicanje prilagodbe na klimatske promjene, sprječavanja rizika i otpornosti na katastrofe u dijelu projekata koji će biti fazirani iz Operativnog programa Konkurentnost i Kohezija 2014. - 2020., specifični ciljevi 5b1 Promicanje ulaganja za rješavanje specifičnih rizika, osiguranje otpornosti na katastrofe i razvoj sustava upravljanja u slučaju katastrofa (projekti upravljanja rizicima od poplava). Misli se prije svega na provedbu u 2024., 2025. i 2026. godini.

OPKK 2014. - 2020.: Specifični cilj 5b1

Provodi se kroz Projekte zaštite od štetnog djelovanja voda, a radi se na promicanju ulaganja koja se odnose na posebne rizike, osiguranje otpornosti na katastrofe i razvoj sustava za upravljanje katastrofama, kao i izgradnja i modernizacija nasipa u svrhu zaštite od štetnog djelovanja voda.

Po specifičnom cilju 5b pripremljena je studijsko-projektna dokumentacija za 14 projekata građevinskih mjera upravljanja rizicima od poplava na prioritetnim riječnim slivovima te za sveobuhvatni projekt negrađevinskih mjera upravljanja rizicima od poplava. Također su planirana sredstva i za sljedeće projekte: Modernizacija lijevoobalnih savskih nasipa od Račinovaca do Nove Gradiške, Projekt zaštite od poplava grada Ogulina, projekt unaprjeđenje negrađevinskih mjera upravljanja rizicima od poplava (Vepar), te Projekt zaštite od poplava karlovačko sisačkog područja.

OPKK 2014. - 2020.: Specifični ciljevi 6ii1 i 6ii 2

Kroz ovu aktivnost radi se na ulaganju u vodni sektor kako bi se ispunili zahtjevi pravne stečevine Europske unije u području okoliša, a osobito Okvirnoj direktivi o vodama, Direktivi o vodi namijenjenoj za ljudsku potrošnju i Direktivi o pročišćavanju komunalnih otpadnih voda i zadovoljile potrebe koje su utvrdile države članice: unaprjeđenje javnog vodoopskrbnog sustava u svrhu osiguranja kvalitete i sigurnosti usluga opskrbe pitkom vodom i razvoj sustava prikupljanja i obrade otpadnih voda s ciljem doprinosa poboljšanju stanja voda.

VFO 2021. - 2027.

Kroz ovu aktivnost planirana je provedba EU projekata iz proračunskog razdoblja VFO 2021. - 2027., specifičan cilj 2iv, Promicanje prilagodbe na klimatske promjene, sprječavanja rizika i otpornosti na katastrofe u dijelu projekata koji će biti fazirani iz Operativnog programa Konkurentnost i Kohezija 2014. - 2020., specifični ciljevi 5b1 Promicanje ulaganja za rješavanje specifičnih rizika, osiguranje otpornosti na katastrofe i razvoj sustava upravljanja u slučaju katastrofa (projekti upravljanja rizicima od poplava).

To se prije svega odnosi na Projekt zaštite od poplava grada Ogulina, Projekt unaprjeđenje negrađevinskih mjera upravljanja rizicima od poplava (Vepar), te Projekt zaštite od poplava karlovačko sisačkog područja (I i II faza).

Planiranje financijskih sredstava za 2024. godinu i projekcije za 2025. i 2026. godinu izvršeno je na temelju analize spremnosti projekata u pripremi i dinamike provedbe projekata u provedbi.

U provedbi su sljedeći projekti odobreni u 2016. godini u okviru Operativnog programa Konkurentnost i Kohezija 2014. - 2020. (OPKK 2014. - 2020.): Petrinja i Rovinj.

U provedbi su sljedeći projekti odobreni u 2017. godini u okviru Operativnog programa Konkurentnost i Kohezija 2014.-2020. (OPKK 2014. - 2020.): Krk, Varaždin, Varaždinske Toplice, Rugvica-Dugo Selo, Donja Dubrava, Mursko Središće, Jastrebarsko, Vinkovci, Đakovo, Pleternica, Požega, Lipik-Pakrac, Valpovo-Belišće.

U provedbi su sljedeći projekti odobreni u 2018. godini u okviru Operativnog programa Konkurentnost i Kohezija 2014. - 2020. (OPKK 2014. - 2020.): Nin-Privlaka-Vrsi, Velika Gorica, Šibenik, Regionalni vodoopskrbni sustav Zagreb Istok, Zabok - Zlatar, Rijeka, Betina - Murter, Novska, Umag - Novigrad - Savudrija, Vrbovec, Novi Vinodolski, Novalja.

U provedbi su sljedeći projekti odobreni u 2019. godini u okviru Operativnog programa Konkurentnost i Kohezija 2014. - 2020. (OPKK 2014. - 2020.): Bjelovar, Sinj, Kutina, Zadar, Zaprešić, Trilj - Otok - Dicmo, Metković, Jelsa - Vrbovska, Kaštela - Trogir, Ploče, Cres - Lošinj, Split - Solin, Beli Manastir, Koprivnica, Semeljci, Našice te Đurđevac.

U provedbi su sljedeći projekti odobreni u 2020. godini u okviru Operativnog programa Konkurentnost i Kohezija 2014. - 2020. (OPKK 2014. - 2020.): Imotski, Pitomača, Slatina, Križevci, Karlovac 2, Ivanec, Ivanić Grad i Dubrovnik.

U provedbi je i 6 projekata 2 faze koji su odobreni u okviru Operativnog programa Zaštite okoliša 2007. - 2013. a koji će se provoditi u programskom razdoblju 2014. - 2020. u okviru Operativnog programa Konkurentnost i kohezija projekata (Osijek - faza II, Poreč - faza II, Vukovar - faza II, RVS Osijek - faza II, Virovitica - faza II, Nova Gradiška -  faza II).

Do kraja  2023. godine planiran je završetak ukupno 9 aglomeracija, 11 aglomeracija će prijeći iz OPKK u NPOO (plus novi projekti Pula Sjever i Sušine Đurđenovac), 9 aglomeracija će biti fazirano, a 30 će ih se završiti nacionalnim financiranjem. Jedna aglomeracija nije započela aktivnosti te je ugovor raskinut.

Objavljen je Poziv na dostavu projektnih prijedloga za „Financiranje provedbe investicijskih projekata koji se odnose na poboljšanje vodno-komunalne infrastrukture aglomeracija“. Svrha ovog Poziva je dodjela bespovratnih sredstava iz Mehanizma za oporavak i otpornost kroz NPOO za financiranje ulaganja u poboljšanje vodno-komunalne infrastrukture aglomeracija u okviru „Programa razvoja javne odvodnje otpadnih voda“. Program razvoja javne odvodnje otpadnih voda uključuje, između ostalog, provedbu investicijskih projekata koji se odnose na ulaganja u poboljšanje sustava javne odvodnje pročišćavanja otpadnih voda i sustava javne vodoopskrbe na razini aglomeracija u cilju doprinosa za postizanje cjelovitog rješenja aglomeracija te postizanju usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjene za ljudsku potrošnju. Navedene investicije obuhvaćene su kroz programsku sastavnicu „Poboljšanje vodno - komunalne infrastrukture aglomeracija“.

Sredstva će se u okviru ovog poziva dodjeljivati za projekte čija je provedba započela u okviru Operativnog program Konkurentnost i kohezija 2014. - 2020.  (OPKK 2014. - 2020.), međutim zbog ograničenih sredstava i zbog vremenskog okvira za provedbu projekata nije ih bilo moguće završiti u okviru OPKK 2014. - 2020. te za projekt koji je inicijalno pripremljen za financiranje iz OPKK 2014. - 2020., ali također zbog ograničenih sredstava i vremenskog okvira za provedbu projekata, nije ga bilo moguće odobriti kroz navedeno programsko razdoblje.

Poziv je namijenjen unaprijed određenim prijaviteljima, a to su isključivo javni isporučitelji vodnih usluga (JIVU) koji na području Republike Hrvatske pružaju uslugu javne vodoopskrbe, odnosno javne odvodnje otpadnih voda. Ukupan iznos bespovratnih sredstava iznosi 314.903.538.52 EUR i predviđen je za 13 projekata od kojih je 11 već u provedbi kroz OPKK. Izmjenom Poziva, rok za dostavu prijava pomaknut je do 31.12.2023. godine. Zaprimljeno je 8 projektnih prijava od kojih je jedna odobrena (Pula Sjever).

Kroz gore navedene projekte provode se slijedeće aktivnosti: izgradnja i rekonstrukcija sustava javne vodoopskrbe i odvodnje, uređaja za pročišćavanje otpadnih voda, uređaja za pročišćavanje pitke vode, nabava opreme za održavanje komunalnih sustava, usluge nadzora, promidžbe i vidljivosti, vođenja projekata; kao i aktivnosti potrebne za pripremu novih projekata: izrada studija izvodljivosti, elaborata za ocjenu o potrebi procjene utjecaja na okoliš, odnosno studija utjecaja na okoliš, istražnih i geodetskih radova s pripadajućim elaboratima ili podlogama, idejnih i glavnih projekata vodoopskrbne mreže s pripadajućim građevinama, te aplikacija za prijavu projekata za EU sufinanciranje.

Financiranje će biti provedeno bespovratnim sredstvima EU-a 125.801.418 EUR, izvornim 38.212.983 EUR i kreditnim sredstvima 24.000.000 EUR, sredstvima državnog proračuna 211.885.476 EUR - (Izvor 11 i Izvor 12) nacionalna komponenta, te sredstvima JLS-a i investitora 23.238.688 EUR - nacionalna komponenata.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj obrađenih Zahtjeva za nadoknadu sredstava (ZNS) | Obrađeni Zahtjevi za nadoknadu sredstava su preduvjet isplate EU sredstava za izvedene radove | broj | 0,0 | Hrvatske vode EU Sektor | 70,0 | 50,0 | 30,0 |
| Broj provjera na licu mjesta | Odlazak na teren radi provjere na licu mjesta sukladno Zajedničkim nacionalnim pravilima | broj | 0,0 | Hrvatske vode EU Sektor | 5,0 | 5,0 | 3,0 |
| Uspostava operativnog prognostičkog sustava predviđanja poplava u stvarnom vremenu | Uspostava operativnog sustava za prognoziranje vodostaja i protoka u svrhu učinkovite obrane od poplava temeljen na hidrološkom i hidrauličkom modeliranju otjecanja, tečenja i fluvijalnog plavljenja za cijelo područje RH | broj | 0,0 | Hrvatske vode Jedinica za pripremu i provedbu EU projekata zaštite od štetnog djelovanja voda | 1,0 | 1,0 | 1,0 |

 **K100009 PROJEKTI ŠVICARSKA DAROVNICA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100009 | 6.070.834 | 3.480.888 | 1.725.397 | 3.052.625 | 5.308.912 | 49,6 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

-      Višegodišnji program gradnje komunalnih vodnih građevina za razdoblje do 2030. godine

Okvirni sporazum između Švicarskog saveznog vijeća i Vlade Republike Hrvatske o provedbi Švicarsko-hrvatskog programa suradnje na smanjenju ekonomskih i socijalnih nejednakosti unutar proširene EU potpisan je u Zagrebu 30. lipnja 2015. godine, čime je Hrvatska postala 13. zemlja koja i formalno počinje sudjelovati u tom programu. Također, u listopadu 2022. godine potpisan je novi Okvirni sporazum (tzv. druga Švicarske darovnica), kojim se dodjeljuje iznos od 23.000.000 CHF za ulaganja u vodoopskrbu i odvodnju na području Gorskog kotara, uključivo provedbu „soft“ mjera (komponenta vještine) od 5%.

U 2024. godini planirana sredstva na ovoj stavci iznose 1.725.397 EUR, a odnose se na dovršetak radova iz prve Švicarske darovnice na sustavu vodoopskrbe, odvodnje i nadzorno-upravljačkog sustava (projekti: Delnice, Fužine i Brod Moravice), izgradnju UPOV-a Fužine i UPOV-a Brod Moravice, te na troškove izrade Studije izvodljivosti, projektne i okolišne dokumentacije iz fonda Tehničke pomoći kao i provedbu „soft mjera“ druge Švicarske darovnice.

Projekcije za 2025. godinu iznose 3.052.625 EUR, a odnose se na izradu Studije izvodljivosti poboljšanja vodnokomunalne infrastrukture na području Gorskog kotara, izradu projektne i okolišne dokumentacije, provedbu „soft mjera“ te početak izvođenja radova na sustavu vodoopskrbe i odvodnje na području Gorskog kotara. Projekcije za 2026. godinu iznose 5.308.912 EUR, a odnose se na radove izgradnje sustava vodoopskrbe i odvodnje na području Gorskog kotara.

Financiranje će biti provedeno sredstvima Švicarske darovnice u 2024. godini u iznosu od 1.327.229 EUR i vlastitim sredstvima u iznosu od 398.168 EUR.

U projekciji za 2025. godinu se planiraju iznosi od 2.654.456 EUR, odnosno u 2026. godini u iznosu od 4.314.501 EUR, dok je razlika osigurana u izvornim sredstvima Hrvatskih voda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj izgrađenih / rekonstruiranih vodnih građevina uključujući i uređaje za pročišćavanje otpadnih voda | Izgradnja i rekonstrukcija objekata na sustavu odvodnje otpadnih voda te pročišćavanje otpadnih voda s ciljem ekološke zaštite podzemnih i površinskih voda Jadranskog vodnog područja | broj | 10,0 | Hrvatske vode Jedinica za provedbu projekta Švicarska darovnica | 2,0 | 2,0 | 2,0 |
| Duljina izgrađenog / rekonstruiranog sustava odvodnje otpadnih voda | Poboljšanje komunalne infrastrukture za prikupljanje i pročišćavanje otpadnih voda | km | 15,0 | Hrvatske vode Jedinica za provedbu projekta Švicarska darovnica | 10,0 | 5,0 | 5,0 |
| Broj izgrađenih / rekonstruiranih vodnih građevina za vodoopskrbu | Izgradnja i rekonstrukcija vodnih građevina s ciljem osiguravanja kapaciteta i kvalitete vode za ljudsku potrošnju | broj | 10,0 | Hrvatske vode Jedinica za provedbu projekta Švicarska darovnica | 5,0 | 5,0 | 5,0 |
| Duljina izgrađenog / rekonstruiranog vodoopskrpbnog sustava | Poboljšanje komunalne infrastrukture za vodoopskrbu, smanjenja gubitaka i povećanje priključenosti | km | 15,0 | Hrvatske vode Jedinica za provedbu projekta Švicarska darovnica | 10,0 | 5,0 | 5,0 |

 **K100010 SANACIJA KLIZIŠTA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K100010 | 1.255.190 | 726.312 | 1.526.312 | 1.526.312 | 0 | 210,1 |

 Zakonske i druge pravne osnove:

-      Zakon o proračunu

-      Zakon o izvršavanju Državnog proračuna Republike Hrvatske za proračunsku godinu

-      Zakon o vodama

-      Zakon o financiranju vodnoga gospodarstva

Izmjenama i dopunama Zakona o financiranju vodnog gospodarstva (Narodne novine 127/2017) utvrđeno je da se prihod od vodnog doprinosa koristi za: „sufinanciranje troškova sanacije klizišta i odrona nastalih djelovanjem erozija i bujica kojima je ugrožena javna infrastruktura“.

U 2024. godini planirano je realizirati 1.526.312 EUR. Projekcije za 2025. godinu planirane su iznosom od 1.526.312 EUR, a odnose se na sufinanciranje jedinica regionalne i lokalne samouprave koje su  nositelji provedbe i realizacije.

Financiranje sufinanciranja sanacije klizišta će biti provedeno iz izvornih sredstava.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj saniranih klizišta na nerazvrstanim cestama s jedinicama lokalne samouprave (JLS) | Uvjet za postizanje ciljeva sanacije klizišta je sklapanje ugovora o sufinanciranju te izvršenje radova po sekundarnim ugovorima (ugovor između Naručitelja (JLS) i Izvođača) | broj (kumulativ) | 7,0 | Hrvatske vode Sektor zaštite od štetnog djelovanja voda | 12,0 | 17,0 | 22,0 |
| Broj saniranih klizišta na županijskim cestama s Županijskim upravama za ceste (ŽUC) | Uvjet za postizanje ciljeva sanacije klizišta je sklapanje ugovora o sufinanciranju te izvršenje radova po sekundarnim ugovorima (ugovor između Naručitelja (ŽUC) i Izvođača) | broj (kumulativ) | 2,0 | Hrvatske vode Sektor zaštite od štetnog djelovanja voda | 6,0 | 9,0 | 12,0 |